Ο όσιος **Λάζαρος ο Γαλησιώτης** (972/981 – 7 Νοεμβρίου 1053) ήταν Βυζαντινός μοναχός και στυλίτης του 11ου αιώνα, ο οποίος ίδρυσε μοναστική κοινότητα στο όρος Γαλήσιο κοντά στην Έφεσο.

Βιογραφία
---------

Ο Λάζαρος γεννήθηκε σε ένα μικρό χωριό στη Μαγνησία της Μικράς Ασίας προς τον Νέανδρο ποταμό από αγροτική οικογένεια και το αρχικό του όνομα ήταν Λέων. Η ακριβής ημερομηνία γέννησής του είναι άγνωστη. Παραδοσιακά θεωρείται το 972, αλλά μια αναφορά σε χειρόγραφο αναφέρει ότι πέθανε σε ηλικία 72 ετών, εξ ου και ότι γεννήθηκε το 981. Οι γονείς του, Νικήτας και Ειρήνη, ήταν πολύ ευσεβείς και ενάρετοι.

Όταν μεγάλωσε περισσότερο, θέλησε να πάει στα Ιεροσόλυμα για να προσκυνήσει τον Πανάγιο Τάφο. Αλλά οι γονείς του τον πήγαν στο Μοναστήρι των Ορύβων, που ήταν εκεί κοντά, για να μελετήσει τα ιερά βιβλία. Ο Λάζαρος αργότερα έφυγε και πήγε στην Αττάλεια για να γίνει μοναχός. Στο μέρος αυτό ο Λάζαρος λίγο έλειψε να πουληθεί για σκλάβος. Διότι κάποιος μοναχός, με τον οποίο ταξίδευε μαζί, θέλησε να τον πουλήσει στους Σαρακηνούς. Ωστόσο, ενώ ο μοναχός συμφωνούσε στην αρμένικη γλώσσα να τον πουλήσει, εκείνη τη στιγμή βρέθηκε κάποιος Χριστιανός, ο οποίος γνώριζε αρμένικα και άκουσε τη συζήτηση.

Αργότερα πήγε στη φημισμένη Ιερά Λαύρα του Οσίου Σάββα του Ηγιασμένου στην Παλαιστίνη, πριν επιστρέψει στην περιοχή καταγωγής του.

Ίδρυσε τρία μοναστήρια στο όρος Γαλήσιο κοντά στην Έφεσο, ενώ ο ίδιος έγινε στυλίτης και έζησε σε στύλο. Οι μοναχοί στις μοναστικές κοινότητες του Λαζάρου ζούσαν σε μεμονωμένα κελιά και όχι στον κοινοβιακό μοναχισμό των περισσότερων μοναστηριών. Επιτρεπόταν ακόμη και να αποκτήσουν το δικό τους εισόδημα μέσω της εξάσκησης μιας χειροτεχνίας.

Σύμφωνα με βιογραφία του Λάζαρου, που έγραψε ο μαθητής του, Γρηγόριος ο Κελαριώτης, ο Λάζαρος αναχώρησε ως τη Σεβάστεια και μετά προς τη Ρώμη για να προσκυνήσει τους Αποστόλους Πέτρο και Παύλο. Στον δρόμο, ανεβοκατέβηκε το όρος Αργαίος στα βάθη του χειμώνα ενώ έψαλλε τους Ψαλμούς, αντιμετώπισε άσχημο καιρό και μάλιστα μια αρκούδα και επιτιθέμενους σκύλους.

Ο Άγιος αφού έφτιαξε διαθήκη, πέθανε σε βαθιά γεράματα το έτος 1053.

Η μνήμη του Οσίου Λαζάρου τιμάται από την Ορθόδοξη Εκκλησία την 7η Νοεμβρίου, ημέρα ανακομιδής του λειψάνου του.

Παραπομπές
----------

1. ↑  «Μεγάλη διαδικτυακή εγκυκλοπαίδεια της Μικράς Ασίας». *asiaminor.ehw.gr*. Ανακτήθηκε στις 3 Σεπτεμβρίου 2023.
2. 1 2 3 4  «Ορθόδοξος Συναξαριστής :: Όσιος Λάζαρος ο Θαυματουργός, ο Γαλλησιώτης». *www.saint.gr*. Ανακτήθηκε στις 3 Σεπτεμβρίου 2023.
3. ↑  Moscow, Hist. Mus. 369/353, fol. 220
4. 1 2 3  Každan, Aleksandr Petrovič (1991). *The Oxford dictionary of Byzantium*. New York Oxford: Oxford university press. σελ. 1198. ISBN 978-0-19-504652-6. Lazaros of Mount Galesios
5. ↑  Gregory the Cellarer· Greenfield, Richard P. H. (2000). *The life of Lazaros of Mt. Galesion: an eleventh-century pillar saint*. Washington, D.C.: Dumbarton Oaks Research Library and Collection. σελ. 78. CiteSeerX 10.1.1.112.3630 Ελεύθερα προσβάσιμο. ISBN 0-88402-272-2. OCLC 41445690.
6. ↑  Βασιλόπουλου, Χαραλάμπους. *Όσιος Λάζαρος ο Γαλησιώτης*. σελ. 6.
7. ↑  Gregory the Cellarer· Greenfield, Richard P. H. (2000). *The life of Lazaros of Mt. Galesion: an eleventh-century pillar saint*. Washington, D.C.: Dumbarton Oaks Research Library and Collection. σελ. 95. CiteSeerX 10.1.1.112.3630 Ελεύθερα προσβάσιμο. ISBN 0-88402-272-2. OCLC 41445690.
8. ↑  Gregory the Cellarer· Greenfield, Richard P. H. (2000). *The life of Lazaros of Mt. Galesion: an eleventh-century pillar saint*. Washington, D.C.: Dumbarton Oaks Research Library and Collection. σελ. 109–10. CiteSeerX 10.1.1.112.3630 Ελεύθερα προσβάσιμο. ISBN 0-88402-272-2. OCLC 41445690.
9. ↑  Βασιλόπουλου, Χαραλάμπους. *Όσιος Λάζαρος ο Γαλησιώτης*.
10. ↑  Βασιλόπουλου, Χαραλάμπους. *Όσιος Λάζαρος ο Γαλησιώτης*. σελ. 30.
11. ↑  «Ορθόδοξος Συναξαριστής :: Ανακομιδή του Ιερού Λειψάνου του Οσίου Λαζάρου του Γαλησιώτου». *www.saint.gr*. Ανακτήθηκε στις 3 Σεπτεμβρίου 2023.

Βιβλιογραφία
------------

* Όσιος Λάζαρος ο Γαλησιώτης, Βασιλόπουλου Χαραλάμπους, Εκδόσεις Ορθοδόξου Τύπου.